stanford-oval/wikipedia huggingface dataset:
צבי וינברגר
ביוגרפיה > פעילותו המקצועית

בין השנים 1959–1975 היה ראש המדור לאופטיקה במעבדה הלאומית לפיזיקה (ובנוסף בין השנים 1973–1974 היה מרצה אורח באוניברסיטה העברית).
במהלך 1978 היה פיזיקאי בחברת אל-דה פיתוחים אלקטרו-אופטיים.
בין השנים 1978–1983 היה פיזיקאי בכיר בסולמת מערכות (בריכות שמש).
בין 1983–1985 היה למדען ראשי בחברת טלטוקן בע"מ. במסגרת עבודתו בחברה המציא פטנטים חשובים.
בין השנים 1985–1993 שימש כנשיא המרכז האקדמי לב, שהיה שותף בהקמתו והיה חבר הנהלה בתחילת דרכו של המקום, כשעוד נקרא בשם "בית הספר הגבוה לטכנולוגיה בירושלים"..
בשנת 1995 יזם את הקמתו של המרכז החרדי להכשרה מקצועית. ביחד עם ידידו ד"ר אברהם פוס, עורך דין מניו יורק, שהעמיד לרשותו סכום של חמישים אלף דולר מקרן צדקה של חותנו, במטרה להקים מרכז חרדי להכשרה מקצועית בתחום ההיי-טק והמקצועות החופשיים. וינברגר התנה את הקמת המרכז בשני תנאים:
המרכז הוקם ב-1996 לאחר שמכתב התמיכה התקבל להפעלת מסלולי לימודים לגברים, לתואר באישור המל"ג למקצועות המחשב, חשבונאות ומינהל, מהרבנים יוסף ישראלזון, מרדכי שלמה שטיינמץ ושמואל אליעזר שטרן, לאחר שנועצו ברב יוסף שלום אלישיב, הרב שמואל הלוי וואזנר והרב אהרון יהודה לייב שטיינמן, אולם בהמשך יצאו רבנים ליטאים ובראשם הרב אלישיב והרב שמואל אוירבך כנגד המוסדות להכשרה מקצועית ואקדמית, בנימוק שיש בכך החדרה של רוח ההשכלה לתוך הציבור החרדי, בהמשך גייס את הרב יחזקאל פוגל שהיה למנכ"ל הראשון של המרכז.
המרכז זכה לתמיכתו של הרב עובדיה יוסף, במשך השנים הוקמו מספר שלוחות של "המרכז החרדי", ובהם בירושלים, אשדוד, בני ברק ומודיעין עילית.
המחשבה והחשיבות שיחס לבעיות הבטיחות בדרכים הובילו אותו לתפקיד יושב הראש במרכז לחקר הנהיגה וצמצום נפגעיה. בין השנים 1987–2009
בשנת 1999 התבקש על ידי פרופ' נחמיה לבציון יו"ר ות"ת מטעם המועצה להשכלה גבוהה להוביל צוות להקמת מכללה המיועד לציבור החרדי. וכשליח המל"ג הקים את מבח"ר – מכללת בני ברק החרדית. היום נקראת 'מכללת מבחר' בחסות אוניברסיטת חיפה.
בין השנים 1994–2000 היה מנהל-חברת ממ-קארד בע"מ – מערכות זיכרון למחשבים.
וינברגר שב למכון לב לאחר שהמרכז הקים את החוג לפיזיקה שימושית – הנדסת אלקטרואופטיקה והיה יושב ראש המחלקה לפיזיקה שימושית-הנדסת אלקטרואופטיקה בין השנים 2000–2008.
ובין השנים 2008–2014 היה פיזיקאי תעשייתי וחבר בכיר בצוות הפיתוח של DATA טכנולוגיות בע"מ המשתמשת בשלושה מן הפטנטים שרשומים על שמו.
פטנטים והמצאות

הפטנטים וההמצאות שרשומים על שמו או על החברות שבהם עבד, תרמו (ותורמים) רבות לתעשיית ההי-טק ולתעשיות חשובות נוספות בישראל ובעולם.
בין המצאותיו ניתן למצוא:
"מכשיר שימושי במיוחד להמרת מכונת כתיבה סטנדרטית כדי להקליט ברייל". 1972, licensed to El-OP Industries‏ U.S. Patent 3,640,368
"השוואה בין דפוסים". 1976 (עם א. קליסקי) מורשה ל-El-De פיתוחים אלקטרו-אופטיים בע"מ‏ U.S. Patent 3,947,128
“כרטיס קריא אופטית” 1985, assigned to Teletoken 2000 Ltd.‏ U.S. Patent 4,505,498
“ethod and apparatus for coding heat sensitive media."assigned to Teletoken 2000 Ltd.‏ 1990 U.S. Patent 4,958,065 1,990
"מערכת למניעת גנבה של כלי רכב מנועיים". 1987, המערכת פותחה לתעשייה הצבאית בישראל. (לאחר מכן המערכת עברה גם לשימוש אזרחי)‏ U.S. Patent 4,682,062
“כרטיס זיכרון ISO ID1 עם תריס הרכבה". assigned to Mem-Card Computer Memory Systems.‏ 2000 U.S. Patent 6,021,031 2,000
.Counting Machine for discrete items" with N. Horev Assigned to DATA Technologies Ltd"‏ 2013 U.S. Patent 8,417,375 2,013
.Method and apparatus for dispensing items" with N. Horev Assigned to DATA Technologies Ltd".‏ 2014 U.S. Patent 8,798,789 2,014
.Method and apparatus for dispensing items" with others. Assigned to DATA Technologies Ltd"‏ 2015 U.S. Patent 8,972,049 2,015
"מערכת ניטור רכב אוטומטית". מיוצרת ומשווקת על ידי אופק טכנולוגיות בע"מ ירושלים (ללא פטנט).
פרסומים > פרסומים תורניים

פרסומיו וספריו מעניינים בגלל השילוב של ידע נרחב בתורה, ושל המקצועות שבתחום התמחותו ( מתמטיקה פיזיקה, אלקטרואופטיקה והידרולוגיה). וניתן למצוא בהם שילוב של תורה ומדע.
ומתפרסמים במס' כתבי עת כגון: המעיין ו בד"ד-אוניברסיטת בר-אילן.
ספריו
"אפריון צבי"- מאמרים המשלבים משפטי התורה והבריאה - תשע"ג.
"אפריון צבי"- בינה לעיתים תשע"ד.
מאמרים:
"חסה תורה על עוברי רצונו" שערי תורה, ד תשכ"א
"חיזוק האמונה על ידי העיון בטבע" תורה ומדע, ז אייר תשמ"ו
"עיון בשנות דור ודור" - המעין, תשרי תשמ"ט
"על השררה" - המעין, תמוז תש"ן
"קבלת תענית יחיד ותענית שעות" קובץ חידושי תורה - בי"ס גבוה לטכנולוגיה ג תמוז תשנ"ב
"החדש הזה לכם ראש חדשים" המעין ניסן תשנ"ה
"רבע אצבע כשיעור עובי הדופן של אדני המשכן" בד"ד-אוניברסיטת בר-אילן, 2 חורף תשנ"ו
"מקורות בחז"ל לחשבונות קידוש החודש ועיבור השנים" המעין ניסן תש"ס
"קידוש החודש כקבלת פני השכינה" המעין תשרי תשס"א
"איסור מלאכה בחול המועד", ביאורים בשיטת רש"י קובץ חידושי תורה - בי"ס גבוה לטכנולוגיה ד קיץ תשס"ג
"אחריות האדם על איכות הסביבה והעולם" בד"ד-אוניברסיטת בר-אילן, 21 ניסן תשס"ט
"השמים מספרים כבוד א-ל" בלב הסוגיא אוסף מאמרים בענייני תורה ומדע לכבוד ארבעים שנה לבית הספר הגבוה לטכנולוגיה בירושלים. אלול תשס"ט.
"התקופה המיוחסת לאמורא שמואל - חשבון קדום לתיקון המועדים בימי גלות בית ראשון" בד"ד-אוניברסיטת בר-אילן 23 תמוז תש"ע.
"טהרת איל המושק וטהרת משפחת האיילונים - הצעה לזיהוי הארנבת והשפן" בד"ד-אוניברסיטת בר-אילן 27 תשע"ג
פרסומים > פרסומים מקצועיים

פרסומיו המקצועיים מתפרסמים במגוון כתבי עת בארץ ובעולם, כגון: OSA, AAPT NASA ובמגוון תחומים: אופטיקה, הידרולוגיה, בריכות שמש, בטיחות בתעבורה ואיכות הסביבה.
אופטיקה
"אפקט הפרעה בלוחות רבע גל" - במאמר כתב העת (Optical Society of America 54 552-553, 1964 (with J. Harris
"משטחים של ספיגה ספקטרלית מבוקרת" - (Symposium on the Thermal Radiation of Solids NASA SP-55 525-530, 1965 (with H. Tabor and J. Harris
Zero reflection from thin absorbing films on a metal bae" Applied Optics 5 165-166 966"
(An interference method for pattern comparison" Applied Optics 10 2482-2487, 1971 (with U. Almi"
Theory for a uni-directional test of special relativity“ American Journal of Physics 39 606-609, 1971" (with M. Mossel)
“Conjecture on the visual estimation of relative radial motion” Nature 229 562, 1971
“Finident; Correlation of finger print transparencies by means of interference processing” Proceedings of the 1976 Carnahan Conference on Crime Countermeasures 117-128 (with J. Wasserman and E. Hillebrand)
“Parameters for a hologram spectrograph” Applications of Holography and Optical Data Processing, E. Marom and A. Friesem, ed. Pergamon Press London 1977, 625-633
“Image enhancement for objects embedded in scattering media” ibid, 565-571
הידרולוגיה
“Non-steady state flow in phreatic aquifers” Water Resources Research 4 569-571, 1968
“Analysis of a network model for dispersive flow” Journal of Hydrology 16 147-157 1972 (with S. Mandel)
“The role of molecular diffusion in dispersion theory” Journal of Hydrology 19 361-365 1973 (with S. Mandel)
בריכות שמש
"הפיזיקה של הבריכה הסולארית" Solar Energy 8 45-46, 1964
“Non-convecting solar ponds” Solar Energy Handbook McGraw-Hill, 1981 ch. 10 (with H. Tabor)
בטיחות בתעבורה
Raised speed limits; Travel speed, injury fatality risks and inter-urban death tolls.” Proc. 2nd Int. Conf. on Road Safety and Environmental Quality“ 248-362, Israel 1994 (with ED Richter, senior author, and others)
Public health and sustainable transportation; Eradication of road deaths is the ultimate ethical norm." Epidemiology 10 supplement, p. 498, 1999" (with ED Richter and G. Ben David)
(Sustainable transportation and speed limits.” ibid. p. 497 (with P. Barach, senior author, and others“
Impacts of new highways on road deaths; A case study in risk assessment.” Int. Arc. Occ. Medicine and Environmental Health 13 51-60, 2000 (with ED" Richter, senior author, and others)
איכות הסביבה
Extending the boundaries of the declaration of Helsinki: A case study of an unethical experiment in a non-medical setting" Journal of Medical Ethics,"(,April 2001 (with ED Richter, senior author and others
(Cellular telephones and effects on the brain" Medical Hypotheses 59 702-705 2002 (with ED Richter"
הערות שוליים

↑  הפטנטים מפורטים תחת הכותרת "פטנטים והמצאות"
↑  נשיא בג"ט
↑  מכתב הרבנים יוסף ישראלזון, מרדכי שלמה שטיינמץ ושמואל אליעזר שטרן אדר תשנ"ו
↑  ובתנאי שלא ישולבו בהם תכנים של הגות ומחשבה "או כל לימוד שיש בו נגיעה לאפיקורסות חס ושלום"
↑  http://www.data-technologies.com
↑  אפריון צבי
↑  ספריו ראו אור בהוצאה פרטית
| --- | --- |
בקרת זהויות :  NLI: 987007404517805171  VIAF: 62156675132133582947   WorldCat (עם VIAF): 62156675132133582947 
השוואה בין דפוסים". תרשים מתוך דף הפטנט
Bye (שיר של אריאנה גרנדה)

| --- | --- |
 שיר בביצוע אריאנה גרנדה
 מתוך האלבום Eternal Sunshine
 יצא לאור:  8 במרץ 2024
 סוגה:  דאנס-פופ • דיסקו-פאנק
 שפה:  אנגלית
 אורך:  2:45
 חברת תקליטים:  ריפבליק
 כתיבה:  אריאנה גרנדה, מקס מרטין, איליה סלמנזאדה
 הפקה:  אריאנה גרנדה, מקס מרטין, איליה
 
"Bye" (בעברית: "ביי") הוא שיר של הזמרת-יוצרת האמריקאית אריאנה גרנדה, מתוך אלבום האולפן השביעי שלה, Eternal Sunshine.
הרכב

אורכו של השיר "Bye" הוא שתי דקות ו-45 שניות. סוגתו של השיר הוא דאנס-פופ ודיסקו-פאנק הכוללים צלילים של מוזיקת הפופ של שנות ה-70. תוכנו הלירי של השיר מתאר את עזיבת בן הזוגה של גרנדה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 19 |  |
|  ארצות הברית | בילבורד הוט 100 | 12 |  |
|  ארצות הברית | בילבורד הוט 100 | 25 |  |
|  ברזיל | טופ 100 ברזיל | 72 |  |
|  הולנד | מצעד 40 הסינגלים ההולנדיים | 41 |  |
|  הממלכה המאוחדת | מצעד הסינגלים הבריטי | 13 |  |
|  הפיליפינים | בילבורד הפיליפינים | 20 |  |
|  ליטא | AGATA | 73 |  |
|  מלזיה | RIM | 23 |  |
|  ניו זילנד | המצעד הניו זילנדי הרשמי | 20 |  |
|  סינגפור | RIAS | 30 |  |
|  ספרד | PROMUSICAE | 91 |  |
|  פולין | ZPAV | 68 |  |
|  צרפת | SNEP | 59 |  |
|  קנדה | קנדה הוט 100 | 21 |  |
|  שוודיה | סוורייטופליסטן | 5 |  |
Active Server Pages

Active Server Pages (עברית: דפי שרת אקטיביים), המוכרת גם בראשי התיבות ASP, היא טכנולוגיית צד-שרת מבית מיקרוסופט ליצירת אתרי אינטרנט דינמיים, הטכנולוגיה מאפשרת תכנות בשפות ActiveX Scripting, שהמוכרות והנפוצות שבהן הן VBScript ו-JavaScript. קטעי הקוד משתמשים באובייקטים שמספקת ASP כדי לתקשר עם הלקוח ועם השרת, וכך ליצור יישום דינמי.
טכנולוגיית ASP זמינה בתאימות מלאה רק על שרתי IIS של מיקרוסופט. למרות זאת, קיימות חלופות עבור שרתים אחרים. טכנולוגיית ASP עבור שרת IIS ממומשת כרכיב ISAPI אשר מנתח את הדפים, ומספק את האובייקטים של ASP (ראו להלן) למנועי הסקריפטינג.
בשנת 2002 יצאה הטכנולוגיה החדשה של מיקרוסופט ליצירת יישומי אינטרנט דינמיים הנקראת ASP.NET, ועושה שימוש בפלטפורמת .NET של מיקרוסופט.
האובייקטים שמספקת ASP למתכנת

ASP מספקת למתכנת שישה עצמים בסיסיים:
Request - המשמש לקבלת מידע מהמשתמש, כולל המידע שנשלח בבקשת ה-HTTP, מידע על הדפדפן ומערכת ההפעלה, קריאת עוגיות מהלקוח ועוד.
Response - המשמש לשליחת מידע חזרה ללקוח, כולל שליחת עוגיות.
Session - לטיפול במצב הסשן (session state). מקביל לעוגיות, אך מאוחסן על השרת.
Application - לשמירת מידע כללי עבור יישום מסוים.
Server - לגישה אל השרת, יצירת עצמים של רכיבי ActiveX על השרת ועוד.
ObjectContext - נועד לשימוש יחד עם Microsoft Transaction Server לשליטה על טרנזקציות בדף ה-ASP.
בגרסה 3.0 של ASP נוסף אובייקט חדש, ASPError, המספק מידע על השגיאה האחרונה שהתרחשה. האובייקט לא קיים באופן אוטומטי כמו השישה לעיל, אלא יש ליצור אותו על ידי השיטה Server.GetLastError כשרוצים לקבל את המידע על השגיאה (ראו להלן).
גרסאות

ל-ASP ה"קלאסית", כלומר לא ASP.NET היו 3 גרסות עיקריות:
ASP 1.0 - הופצה יחד עם IIS 3.0 בדצמבר 1996
ASP 2.0 - הופצה יחד עם IIS 4.0 בספטמבר 1997
ASP 3.0 - הופצה יחד עם IIS 5.0 בנובמבר 2000 גרסה זו הייתה הגרסה האחרונה של ASP ה"קלאסית", והיו בה מספר תוספות שיפורים ניכרים לעומת הגרסות הקודמות. ביניהם:
לאובייקט Session נוספו השיטות Session.Contents.Remove ו-Session.Contents.RemoveAll שאפשרו למחוק ערכים שהוכנסו לאובייקט ה-Session. עד גרסה זו היה זה בלתי-אפשרי, והם היו נמחקים רק כשה-session היה נסגר (כשהגולש היה עוזב את האתר בצורה מסודרת, או לאחר 20 דקות של חוסר פעילות).
לאובייקט Application נוספו השיטות Application.Contents.Remove ו-Application.Contents.RemoveAll שאפשרו למחוק ערכים שהוכנסו לאובייקט ה-Application. עד גרסה זו היה זה בלתי-אפשרי, והם היו נמחקים רק כשההיישום היה מסתיים - כשהגולש האחרון היה עוזב את היישום.
השיטה Response.IsClientConnected שאומרת האם הגולש עדיין מחובר לאתר שופרה ופעלה תמיד. עד גרסה 3.0 השיטה פעלה כראוי רק לאחר שנשלח מידע אל המשתמש.
תוספות לאובייקט Server :
השיטה Transfer של אובייקט Server מעבירה את השליטה לדף ASP אחר (מעין goto). לדף שמקבל את השליטה יש גישה לכל המשתנים שהוכרזו בדף שהעביר את הגישה. כמו כן, אם הדף שאליו מועברת השליטה נמצא ביישום ASP אחר מהדף הקורא, הדף שאליו מועברת השליטה מתבצע במסגרת יישום ה-ASP הקורא. כלומר, מכל בחינה שהיא, הדף שאליו מועברת השליטה מתבצע כעין המשך של הדף הקורא.
שיטה זו יכולה גם לשמש כחלופה לשיטה Response.Redirect, ששולחת ללקוח את כותר HTTP "302 Object Moved". Transfer אינה דורשת מהלקוח לבצע בקשת HTTP נוספת, ובכך חוסכת עומס מהשרת.
השיטה Execute של אובייקט Server מעבירה את השליטה לדף ASP אחר, אך בניגוד ל-Server.Transfer, מחזירה את השליטה לדף הקורא, בסיום ביצוע הדף שנקרא (מעין קריאה לפונקציה).
השיטה GetLastError של אובייקט Server מאפשרת קבלת אובייקט ASPError, שמכיל מידע על השגיאה האחרונה שהתרחשה.
אובייקט ASPError
אובייקט זה מכיל מידע על השגיאה האחרונה שהתרחשה במסגרת דף ה-ASP. הוא נוח במיוחד לשימוש ביצירת דפי שגיאת 500-100 מותאמים אישית, שנקראים על ידי השרת. דף שגיאה כזה, שמשתמש באובייקט ASPError יוכל להציג מידע על שגיאה שהתרחשה ברמת שרת IIS, ברמת מנוע התסריט או ברמת רכיב COM שנקרא בקוד. דף כזה ייקרא גם במקרה של שגיאת סקריפט בלתי מטופלת, לדוגמה.
בדרך כלל יש ליצור את האובייקט על ידי דרישה בשיטה Server.GetLastError, אבל במקרה של דף שגיאת 500-100 מותאם אישית הוא נוצר לבד.
בנוסף, ניתן לטפל באמצעות אובייקט זה בשגיאות שהתרחשו בכתיבה למסדי נתונים, ולקבוע, למשל, שהסקריפט ימשיך לרוץ למרות השגיאה וכדומה.
ASP 2.0 נתמכה גם תחת שרת Personal Web Server של מיקרוסופט, שניתן היה להתקנה על Windows 95 ועל Windows 98. ASP 3.0 לא הייתה זמינה עבור מערכות הפעלה אלו.
תחת Windows Me ASP לא נתמכה רשמית (מאחר שהתקנת IIS או PWS עליה לא נתמכה), אך באתר מיקרוסופט נכתב שניתן להתקין עליה את Personal Web Server, אם כי הדבר אינו מומלץ. גם תחת Windows XP Home Edition לא נתמכה ASP, מאחר שגם על מערכת זו לא נתמכה IIS.
חלופות ל-ASP

מלבד המתחרות הישירות ב-ASP, שהן PHP, JSP, ו-ColdFusion קיימות מספר גרסות אלטרנטיביות של ASP. כלומר, מערכות תסריטי צד-שרת נפרדות, אך דומות ל-ASP:
Java System Active Server Pages 4.0 Sun - גרסה של חברת סאן מיקרוסיסטמס לטכנולוגיית ASP, התומכת ברבות מהטכנולוגיות שמתכנתי ASP מורגלים אליהן כמו ADO ו-ODBC וכמו כן בשפות VBScript ו-JScript. עם זאת, אין לגרסה זו תאימות מלאה עם טכנולוגיית ASP המקורית של מיקרוסופט.
היא פועלת על מספר מערכות הפעלה, הכולל את מספר גרסות של יוניקס (סולאריס, HP-UX ועוד) ועל גרסות השרת של Windows, ועל שני שרתי דפי אינטרנט: Sun Java System Web Server של סאן עצמה, ועל שרת אפאצ'י.
Apache::ASP - זהו פורט של טכנולוגיית ASP עבור שרת Apache בלבד ותומך בשפת Perl בלבד.
Active-FoxPro-Pages - זוהי טכנולוגיה הדומה ל-ASP המאפשרת כתיבת קוד Visual FoxPro בשפת xBASE משולב בתגי HTML, והרצתו על שרת דפי אינטרנט. נתמכת רק על מערכות Windows (כמו Visual FoxPro עצמו), ועל מספר שרתי דפי אינטרנט: שרת IIS של מיקרוסופט, שרת אפאצ'י מגרסה 2.0 ומעלה, ועוד.
לקריאה נוספת

ניקולס צ'ייס, ערכת לימוד ASP 3.0, הוצאת פוקוס מחשבים
ג'ים בוינס, פיתוח מסדי נתונים לאינטרנט, הוצאת פוקוס מחשבים
הערות שוליים

↑  Personal Web Server Is Not Included with Windows Millennium Edition, באתר מיקרוסופט, 27 בינואר 2007
↑  INFO: Personal Web server is not included with Windows XP Home Edition, באתר מיקרוסופט, 7 במאי 2007
| --- | --- |
בקרת זהויות :  NKC: ph135497 
דוגמה ליישום ASP: עמוד העזרה המצורף לשרת IIS, הכתוב ב-ASP ומורץ על שרת IIS עצמו
KulturNav

| --- | --- |
 סוג:  מסד נתונים מקוון 
 תקופת הפעילות:  20 בינואר 2015 – הווה (10 שנים) 
 kulturnav.org
 
KulturNav הוא שירות תוכנה נורווגי מבוסס-ענן, המאפשר למשתמשים ליצור, לנהל ולהפיץ בקרת זהויות וטרמינולוגיה, תוך התמקדות במוזיאונים ומוסדות מורשת תרבותית (אנ') אחרים. התוכנה פותחה על ידי KulturIT ANS ופרויקט הפיתוח ממומן על ידי מועצת האמנות של נורווגיה.
KulturNav נוצר במטרה לשפר את הגישה למידע מורשת בארכיונים, ספריות ומוזיאונים, ומקשר בין מוסדות עם מטא נתונים משותפים. כך מוסדות רבים יכולים לשתף פעולה בבניית רשימה של שמות וטרמינולוגיה סטנדרטיים. המטא-נתונים מתפרסמים כנתונים פתוחים מקושרים (LOD), שאותם ניתן לקשר כנגד משאבי LOD נוספים. ממשק תכנות היישומים (API) תומך בבקשות HTTP GET לקריאת נתונים. בקשות API אינן מאומתות או מורשות ולכן המערכת מחזירה רק תוכן שפורסם וניתן לקריאה. המערכת פותחה במסגרת Play Framework יחד עם Solr ו-jQuery.
חברת KulturIT, שהושקה בשנת 2013, נמצאת בבעלות שישה מוזיאונים: חמישה נורווגים ואחד שוודי. זהו ארגון ללא כוונת רווח שבו כל הרווחים מופנים לפיתוח ותכנות האתר.
האתר הושק ב-20 בינואר 2015 ומשמש כיום כ-130 מוזיאונים בנורווגיה, שוודיה ואלנד. במרץ 2015 החל העברת ארכיון הצילום השוודי הלאומי להעברה לאתר KulturNav. האתר מאפשר גם רישום אדריכלים שוודים.
הערות שוליים

↑  "Welcome to KulturNav", KulturNav site
↑  FAQ #1, KulturNav site
↑  "KulturNav API", KulturNav site
↑  Per Steneskog: Senior Consultant at Altrusoft AB, LinkedIn
↑  "Om KulturIT - KulturIT". kulturit.org (בנורווגית). נבדק ב-2018-02-03.
1 2  Digisam, "KulturNav" (PowerPoint presentation)
↑  Bidra med information till Nationella fotografregistret (Contributing information to the National Photographic Registry), Nordic Museum (Stockholm)
נעמי שמואל

| --- | --- |
אין תמונה חופשית
 לידה:  30 ביוני 1962 (בת 62) אנגליה
 מדינה:  ישראל 
 נושאי כתיבה:  זהות ושייכות, רב-תרבותיות, המפגש עם ישראלים יוצאי אתיופיה
 פרסים והוקרה:  פרס היצירה לסופרים עבריים (2012)  פרס זאב לספרות ילדים ונוער  פרס אקו"ם 
 www.naomis-books.com
 
נעמי שמואל (נולדה ב-30 ביוני 1962) היא סופרת, מאיירת, אנתרופולוגית ומנחת הורים ישראלית. ספריה עוסקים בעיקר בסוגיות של זהות ושייכות, ורב-תרבותיות דרך המפגש עם יוצאי אתיופיה בארץ.
ביוגרפיה

נולדה באנגליה לסופרת והמשוררת קרן גרשון, ניצולת שואה מגרמניה, ולאב אנגלי, מורה לאמנות. בשנת 1968 עלתה המשפחה לישראל והתגוררה בירושלים. בשנת 1973 שבה המשפחה לאנגליה. נעמי סיימה תואר ראשון באנתרופולוגיה באוניברסיטת לונדון, ובשנת 1983 שבה לבדה לישראל.
עם שובה לישראל עבדה במסגרת הסוכנות היהודית במרכזי קליטה בדרום הארץ, וכן בפרויקטים שונים עם עולים מאתיופיה. בשנת 1986 נישאה לאברן עמנואל שמואל, עולה חדש מאתיופיה, שעלה לישראל לבדו במסע הקשה דרך סודאן ברגל עוד לפני מבצע משה. לפני שנישאו נעמי נסעה לבקר באתיופיה.
בין השנים 2002–2005 למדה במכון אדלר והוסמכה בתחום הנחיית הורים. בשנת 2010 היא סיימה בהצטיינות לימודי תואר שני בפולקלור יהודי באוניברסיטה העברית בירושלים. מחקרה עסק במסורות החינוך של יהודי אתיופיה. היא בעלת תואר דוקטור מהאוניברסיטה העברית, עבודת הדוקטורט שלה עסקה במשפחה ומסורת במעבר בין תרבותי, מאתיופיה לישראל. ממצאי הדוקטורט מתוארים בספר 'דורות של תקווה' (פרדס 2020).
כסופרת נעמי ביקרה במאות בתי ספר ברחבי הארץ במסגרת פרויקט "סופר אורח" של משרד החינוך ופרויקט "סל תרבות" של החברה למתנ"סים. נעמי מרצה ומדריכה בתחום הורות במעבר בין תרבותי, לימדה במוסדות אקדמיים שונים כגון מכללת דוד ילין, מכללת לוינסקי לחינוך, מכללת ספיר, האקדמית קריית אונו והאוניברסיטה העברית. בין השנים 1987–2016 עבדה במנהל הסטודנטים, משרד העלייה והקליטה. היא שותפה פעילה במסגרת "נבט", חממה למחקר והכשרה 'מודעי הקשר' בתחום ילדים בסיכון, בבית הספר לעבודה סוציאלית ורווחה חברתית, באוניברסיטה העברית. נעמי מעבירה הרצאות, סדנאות, ימי עיון, והשתלמויות לאנשי מקצוע הטיפוליים והחינוכיים (עובדים סוציאליים, מורות, פסיכולוגים, ועוד) לעבודה מיטיבה בסביבה אנושית מגוונת.
כתיבתה

הספרים הראשונים של נעמי נכתבו עבור ילדיה בעקבות תגובת הסביבה לצבע עורם. כשגילתה שאלה הספרים הראשונים בעברית בהם גיבורים חומי-עור, המשיכה לכתוב ספרים רבים המשקפים את חוויות העולים, את חיי הקהילה באתיופיה, ואת מהות המפגש הבין תרבותי.
בעיר חולון הוקם גן "אבא חום" במסגרת פרויקט גני סיפור, בהתבסס על ספרה "אבא חום". ההצגה "ילדת הקשת בענן" הופקה בעקבות ספרה בשם זה על ידי תיאטרון הקיבוץ ותיאטרון גושן.
ב-2008 יצא ספרה "רסיסים" (הוצאת יד ושם) המספר את קורות אמה, הסופרת והמשוררת קרן גרשון, שהגיעה לאנגליה ב-1938 בקינדר-טרנספורט. ספר זה תורגם לאנגלית.
נעמי כתבה שלושה ספרים למבוגרים: באנגלית The Moon Is Bread (הוצאת גפן) המגולל את סיפור בעלה עמנואל, ילדותו באתיופיה ועלייתו לארץ דרך סודאן, הספר "בטן מלאה דמעות" (פרדס 2015) המבוסס על מקרה אמיתי של רצח במשפחה. ספר זה זכה בפרס אקו"ם לשנת תשע"ג. 'דורות של תקווה' (פרדס 2020) על הקשר הבין דורי בקרב יוצאי אתיופיה בישראל.
פרסים והכרה

תשע"ז - מלגת הצטיינות מ- The Memmorial Foundation for Jewish Culture
תשע"ו – מלגת הצטיינות מטעם אגודת הנשים האקדמאיות בישראל
תשע"ה – פרס תמר ודב נוי מהאוניברסיטה העברית ירושלים עבור הצעת מחקר
תשע"ג – פרס אקו"ם לעידוד הפרסום ליצירה "בטן מלאה דמעות"
תשע" ב - פרס ראש הממשלה לוי אשכול לסופרים
פרס על שם רפאל פטאי עבור הצטיינות בעבודת התזה "מסורות החינוך של יהודי אתיופיה: דינאמיקות של המשכיות ושינוי", האוניברסיטה העברית ירושלים, אפריל 2010
פרס הצטיינות בלימודים לשנת תשס"ט מטעם האוניברסיטה העברית ירושלים
פרס על שם רפאל פטאי למחקר בפולקלור יהודי לשנת הלימודים תשס"ח האוניברסיטה העברית ירושלים
פרס על שם טרודי בירגר לספר ילדים עבור "בנו של צייד האריות" ביריד הספרים הבינלאומי ה-22 בשנת 2005
"ילדת הקשת בענן" נבחר שני במצעד הספרים בבתי הספר בתשס"ג
ציון לשבח בפרס זאב 2002 עבור הספר "ילדת הקשת בענן"
עיטור אנדרסון לשנת 2002 עבור הספר "ילדת הקשת בענן"
ספרים שכתבה

דורות של תקווה – פרדס הוצאה לאור, 2021
בטן מלאה דמעות – פרדס הוצאה לאור, 2015
אני, אדם – הוצאת מודן 2011
רסיסים – הוצאת יד ושם 2008
מעיינות טגאו - אוניברסיטה עברית תוכנית האתגר 2006
הירח הוא דבו - אוניברסיטה עברית תוכנית האתגר 2006
בנו של צייד האריות – הוצאת הקיבוץ המאוחד 2004
ילדת הקשת בענן – הוצאת הקיבוץ המאוחד (הדפסה ראשונה 2000
הירח הוא לחם - גפן באנגלית 1999
אבא תספר לי עוד - אוניברסיטה עברית תוכנית האתגר – 1999
מה שמי ומי אני - אוניברסיטה עברית תוכנית האתגר – 1999
עץ החיים - אוניברסיטה עברית תוכנית האתגר – 1999
אל תספרו לילדים - הקיבוץ המאוחד 1996 (2016 בהוצאה עצמית)
דסטה ואני - לילך 1995 (2014 בהוצאה עצמית)
איך עושים שלום - לילך 1994 + 1995 (2014 בהוצאה עצמית)
אבא חום – הדפסה ראשונה מסדה, 1991
ספרים שכתבה > פרסומים נוספים

שמואל, נ'. (2022). 'משפחות יוצאות אתיופיה בישראל בהתמודדות בזירה הבין דורית והבין תרבותית.' קשת: כתב עת למדעי הרוח והחברה, הקריה האקדמית אונו. כרך ד (יוני). עמ' 125-144.
שמואל, נ' (2019). 'באתיופיה הכול היה אחרת' – משפחה, תקשורת ודרכי התמודדות בקרב ישראלים-אתיופים. פעמים: רבעון לחקר קהילות ישראל במזרח. מכון בן-צבי. גיליון סתיו תש"ף. 93-136.
שמואל, נעמי. 2020. לגלות את המגוון האנושי: יחידות הוראה לקורסים והכשרות בגישה מודעת הקשר. האוניברסיטה העברית.
שמואל, נ' (2016). גוונים של שייכות בחברה הישראלית. הד הגן 44-47.
"גוונים של שייכות בחברה הישראלית," הד הגן 2016, עמ' 44–47
"מעברים ולא פערים: קליטת יוצאי אתיופיה במערכת החינוך," גילוי דעת 8, סמינר הקיבוצים, סתיו 2015, עמ' 137–146.
"הציפיות של המשפחה האתיופית הנוגעות להשכלה גבוהה של הבנים והבנות (באתיופיה ובישראל) ותפקידה של המשפחה בניעות החברתית שלהם" בתוך: קלינסקי, אסתר, מלאת, שוש וכהן, נחום, "מסעות של תקווה: יוצאי אתיופיה בנתיב החינוך, השכלה והצלחה" הוצאת מכון מופת 2015, עמודים 78–82.
"גוונים של שייכות" - ערכה חינוכית חדשה למורים בבית הספר הקולטים תלמידים ותלמידות יוצאי אתיופיה, בשיתוף עם מנברו שמעון, בחסות מכון מרחבים ופורום עתיד ישראל-גרמניה 2012
"מסורות החינוך של יהודי אתיופיה: דינאמיקות של המשכיות ושינוי", מאמר בהד האולפן החדש, גיליון 98, אביב 2011
"מסורות החינוך של יהודי אתיופיה: דינאמיקות של המשכיות ושינוי", עבודת תזה לMA בפקולטה למדעי הרוח, מכון מנדל למדעי היהדות, התוכנית לפולקלור יהודי השוואתי, האוניברסיטה העברית ירושלים, אפריל 2010
"את אבא אין מאשימים כפי שאת השמיים אין חורשים", עט השדה: כתב עת של מיד"א מרכז ידע אשלים, עמוד 36–40, גיליון 3, יולי 2009
"מתלה לגולדסטאר – סכנות האלכוהוליזם בקרב העולים מאתיופיה", בשיתוף עם ד"ר חיים רוזן, ביטאון היחידה לטיפול בנפגעי אלכוהול והימורים, עמותת אפשר, גיליון 55, עמוד 3–4, יוני 2007
"יש זיקית בכיס לי", סיפור קצר המייצג את ישראל באוסף סיפורי ילדים מרחבי העולם, פורסם בגרמנית: Im Alphabet durch die Welt – kinder lessen uberall – Ein Domino-Buch 2003
איך עושים שלום: הספר מייצג את ישראל באתר סיפורי ילדים מכל העולם משנת 2003: www.icdlbooks.org
"הסיפור של אלישבע", סיפור שפורסם דרך פרויקט מכון נילי ונציה בחסות קרן ברנארד ואן ליר 2006
ראו גם

ילדת הקשת בענן
הערות שוליים

↑   גרמאו מנגסטו, "דורות של תקווה": כל מי שעוסק בחינוך ובקליטה צריך לקרוא את הספר הזה, באתר הארץ, 11 באפריל 2021
| --- | --- |
בקרת זהויות :  NLI: 987007267674305171  BnF: cb146217815 (data)  GND: 1088420435  ISNI: 0000 0001 0754 3313  LCCN: nr95040440  NTA: 315163380  VIAF: 68823023   WorldCat (עם VIAF): 68823023 
גן סיפור "אבא חום" בחולון